Alle kongens menn

Alle kongens menn (originaltittel All the King's Men) er en amerikansk filmatisering fra 2006 av Robert Penn Warrens roman med samme navn. Filmen er regissert av Steven Zaillian og har blant andre Sean Penn, Jude Law, Kate Winslet og Anthony Hopkins på rollelisten. Filmen handler om en idealistisk politikers ferd mot politisk makt, og korrupsjonen og forræderiet som til slutt bryter ham ned. Filmen fikk relativt dårlig mottakelse.

 Sammendrag 
Jack Burden, en nyhetsreporter fra Louisiana, begynner å interessere seg for Willie Stark (spilt av Sean Penn) en idealistisk advokat fra en småby. Omstendighetene utvikler seg og resulterer i at Tiny Duffy, en lokal politisk leder som Burden kjenner, oppfordrer Stark til å stille til valg som guvernør. Burdens oppvekst gjorde ham kjent med hvordan politikkens fungerer. Han vokste opp hos sin gudfar Irwin, en tidligere statsadvokat og dommer. I tillegg var hans gode venn, Dr. Adam Stanton (spilt av Mark Ruffalo) og søsteren Anne Stanton barn av en tidligere guvernør. Burden bestemmer seg for å ta Duffys råd og reiser som reporter på Starks kampanje for å bli guvernør.

Starks strategi går ut på å angripe korrupsjon fra mangeårige politikere. I tillegg lover han langt bedre skoler og infrastruktur til befolkningen, noe som resulterer i at Stark vinner valget. Han velger Duffy til sin nestkommanderende. Stark rekrutterer også Jack Burden for å arbeide for ham som rådgiver. Stark viser seg å være en veldig overbevisende guvernør, og leverer på mange store prosjekter. Irwin begynner å støtte en offentlig undersøkelse av alle de nye utgiftene som er ett resultat av Starks vidløftige planer. Stark forteller åpenlyst til folkemengdene at han er en "kjeltring" men en ubetydelig kjeltring, sammenlignet med den politiske eliten som regjerte før ham. Stark overbeviser Adam Stanton om å ta over nytt offentlig sykehus, samtidig som han selv begynner å ha en affære med Anne Stanton.

Dommer Irwin fortsetter å kritisere Stark etter hvert som flere politiske kontroverser begynner å utfolde seg. Stark krever at Burden skal lete etter informasjon som kan brukes mot dommeren. Burden oppdager etter hvert bevis for en bestikkelse som Irwin brukte for å bli utnevnt til dommer mange år tidligere. Etter denne åpenbaringen begår Irwin selvmord. Burdens mor forteller ham at Irwin behandlet Burden med kjærlighet hele livet hans fordi Irwin var Burdens biologiske far. Dette fører til at Burden føler enorm skyldfølelse for Irwins dødsfall.

Stark benytter seg også var korrupsjon for å befeste sin makt. Adam Stanton oppdager at Stark bruker sykehus-prosjektet hans for å plyndre offentlige etater for penger. I tillegg planlegger Stark å gi Stanton skylden for disse forvunnede pengene. Både Burden og Anne forsikrer Adam om at dette ikke er sant. Adam blir også rasende når han får vite om Starkss affære med søsteren Anne. Adam velger å myrde Stark, bare for å bli drept umiddelbart av guvernørens livvakt. Det blir senere avslørt at Adam ble kraftig påvirket av Duffy og Burke til å myrde Stark, slik at Duffy deretter kunne etterfølge Stark som guvernør.

 Medvirkende 
 Skuespiller Rolle Sean Penn  Willie Stark Jude Law   Jack Burden Kate Winslet  Anne Stanton Anthony Hopkins   Judge Irwin  James Gandolfini  Tiny Duffy   Patricia Clarkson  Sadie Burke  Mark Ruffalo  Adam Stanton Kathy Baker  Mrs. Burden Travis Champagne  Tom Stark Jackie Earle Haley  Roderick «Sugar Boy» Ellis Connor Fux  Tennisspiller Montgomery John  11-årige Adam Stanton

 Eksterne lenker 



Kategori:Dramafilmer fra USA
Kategori:Filmer fra 2006
Kategori:Engelskspråklige filmer